Rikunarita-ORG/Wikinium huggingface dataset:
# 塘

塘
**塘**（英文：**pond**），又叫**池塘**，係止水停留嘅地方，一般來講細過湖，大過池。

塘可以天然，亦可以係人工嘅。有啲塘有特別用途，好似魚塘係用來養魚；水塘係用儲水。

塘同溪嘅分別係，溪嘅水流好明顯，而塘嘅水流好細，通常由溫差或者風吹而來。

幾大幾細先叫做塘，係各有各講，無一個公認標準。

天然嘅塘，深啲嘅，有時會叫潭。

界定塘同湖嘅方法都幾有爭議，一般嚟講，塘係面積較細、水深較淺嘅水體，唔使用船隻而多採竹筏渡過；另一個定義係可以畀人澗住水行到過去，或者水淺得可以畀陽光照到塘底。

塘除咗徑流、泉水同少數間歇性溪流以外通常冇明顯嘅天然入水口，主要係依靠天然嘅降水、地下水滲出或以人工引水方法（比如引水道、水泵、伏流同鑽井導水）補充池內嘅水量。塘都冇真正意義上嘅地表出水口，水只可以以蒸發、滲入土壤、進入地陷或喺滿水時漫過塘畔同塘堤嘅形式離開塘。因此塘呢個封閉嘅內流生態系統都同湖唔同，幾乎冇成形嘅水體流動，囤積嘅淤泥同被沖刷進入嘅污染物通常好多，池水渾濁而且好多時候都係綠色或棕紅色嘅（因為死水裡會有好多藻類同水草生長）。但塘周圍都可以形成小型濕地同消落帶植被，為蛙類、水生昆蟲同一啲半水生動物（比如水鳥同水鼠）提供棲息地。一啲由河流或溪流改道而形成嘅塘（比如曲流切斷形成嘅牛軛池）如果水量夠多甚至可以形成能自我維持嘅淡水生態系統，並可能有殘餘嘅天然淡水魚群。

喺亞洲，塘常見於庭院入面；而喺歐洲，塘亦常見於城堡同修道院之中。塘中通常會放養一啲觀賞魚（比如錦鯉），用來提供消遣並控制水藻同蚊蟲滋生。有啲塘都會被利用來養殖有經濟價值嘅淡水食用魚、甲殻動物（淡水蝦、鰲蝦、淡水蟹）同龜類，呢類用作水產養殖嘅塘統稱魚塘。一啲魚塘則會放養受休閒捕魚群體喜愛嘅游釣魚來提供免費或付費釣魚嘅娛樂場所。

陂塘可以指天然嘅水池加上人工建設、作為灌溉用途嘅水利設施，都特指台灣桃園臺地上嘅人工灌溉塘。桃園臺地係個切割臺地，河谷深而水位低，位於高處嘅農田難以灌溉。臺地表面厚覆嘅紅色粘土層，唔適合農耕，但係適合儲水。從清朝開始，當地住民就由緩斜坡地挖集粘土，堆築喺坡下成岸，用以阻聚山泉雨水，而形成陂塘。台灣桃園市因陂塘眾多，有「千塘市」美名。

## 圖集

* 人造水塘
* 蘇州園林嘅獅子林荷花塘
* 悉尼誼園嘅魚塘
* 養魚池

## 睇埋

* 潟湖

## 參考
# 自僱

的士佬係自僱人士代表人物
**自僱**（self-employment）係要自己同自己打工，而自僱嘅人就叫**自僱人士**。自僱無老世管住，工作安排可以自由啲，但係就無員工福利。有乜冬瓜豆腐都係要自己搞自己，冇救世主打救。

## 例子

* 的士司機（有啲地方好似日本唔係）
* 外判承辦商
* 私家醫生
* 律師
* 會計師
* 作家
* 漫畫家
* 小販

## 剩餘價值

* 剩餘價值就係單純表達反對勞資模式，所推崇同自僱模式相同。

## 參考
# 禮儀師之奏鳴曲

| 禮儀師之奏鳴曲 |
| --- |
| 資料明細 |
| 導演 | Yōjirō Takita[\*] |
| 編劇 | Kundō Koyama[\*] Aoki Shinmon[\*] |
| 主演 | 本木雅弘 廣末涼子 Tsutomu Yamazaki[\*] Tōru Minegishi[\*] Kimiko Yo[\*] 吉行和子[\*] Takashi Sasano[\*] 杉本哲太 Tatsuo Yamada[\*] Yukari Tachibana[\*] 大谷亮介[\*] Tatsuhito Okuda[\*] Sanae Miyata[\*] Yukiko Tachibana[\*] Tarō Ishida[\*] Yūji Kido[\*] Yukimi Koyanagi[\*] Tarō Suwa[\*] Masaaki Takarai[\*] 卜字高雄 Shinji Hiwatashi[\*] Akemi Fuji[\*] Mitsuyo Hoshino[\*] Mari Hayashida[\*] Yūki Mashita[\*] Sadami Sakamoto[\*] Norichika Iimori[\*] |
| 攝影 | Takeshi Hamada[\*] |
| 製片商 | TBS Holdings Inc.[\*] |
| 產地 | 日本 |
| 話 | 日文 |
| 上畫同發行 |
| 上畫日期 | 2008年8月23號 德國：2009年11月26號 日本：2008年9月13號 美國：2009年5月29號 美國：2009年6月19號 |

《**禮儀師之奏鳴曲（lai5 ji4 si1 zi1 zau3 ming4 kuk1）**》（日文：おくりびと）係套日本嘅劇情片，喺2008年9月13號上畫。呢套戲嘅主角係本木雅弘同埋廣末涼子。

## 卡士

- 本木雅弘
 - 廣末涼子
 - 吉行和子
 - 杉本哲太
 - 卜字高雄

## 攷

## 拎

* 禮儀師之奏鳴曲喺互聯網電影資料庫嘅資料
* 禮儀師之奏鳴曲喺豆瓣嘅資料
* 禮儀師之奏鳴曲喺爛番茄嘅資料
* 禮儀師之奏鳴曲喺Netflix嘅資料
* 禮儀師之奏鳴曲喺AllMovie嘅資料
* 禮儀師之奏鳴曲喺Metacritic嘅資料
* 禮儀師之奏鳴曲喺時光網嘅資料
* 禮儀師之奏鳴曲喺Allcinema嘅資料
* 禮儀師之奏鳴曲喺AlloCiné嘅資料
* 禮儀師之奏鳴曲喺Freebase嘅資料
# 立憲民主黨 (俄羅斯)

| 立憲民主黨  |
| --- |
|  |
| 主席 | Pavel Miliukov |
| 成立 | 1905年10月12號 (1905-10-12) |
| 總部 |  俄羅斯帝國 聖彼得堡 |
| 意識形態 | 君主立憲制 議會制 |
| 政治取態 | 中間主義、中左派 |

**立憲民主黨** (俄文：Конституцио́нно-демократи́ческая па́ртия，羅馬化：Konstitutsionno-demokraticheskaya partiya) 係俄羅斯帝國一個政黨，由1906到1917年期間最活躍。呢個黨主張喺國家設立君主立憲制，意識形態偏向中左派。政黨嘅成立係嚟自 Konstantin Kavelin 同埋 Boris Chicherin 嘅理論，而黨嘅創辦人同主席一直都係 Pavel Miliukov。呢個黨係其中一個推動二月革命嘅主要勢力之一。

## 支持者

呢個黨嘅主要支持都係嚟自知識分子同埋專業階層，而支持者嘅意識形態可以由保守主義到社會主義都有。支持者嘅職業最普遍包括老師、律師、作家、醫生、同工程師等等。

## 政綱

立憲民主黨嘅政綱嘗試喺當時嘅政治動蕩之中，做一個比較中間派嘅政黨。喺經濟議題上面，佢哋為咗吸引社會主義支持者，比較著重推舉工人權益，例如設立八個鐘打工制。喺政治方面，佢哋批評政府無視當時非常嚴重嘅反猶騷亂，要求為猶太人爭取平等權利，所以受到猶太人普遍支持。除此之外，俄國境内嘅德意志人亦有唔少嘅支持者。

## 睇埋

* 二月革命
* 自由主義

## 參考資料